EkBass/fiwiki-20250220-pages-articles huggingface dataset:
Jussi Leppänen

Jussi Leppänen (s. 19. joulukuuta 1980 Joensuu) on suomalainen jääkiekkoerotuomari. Hän aloitti SM-liigan päätuomarina kaudella 2007-2008 ja tuomitsi Liigassa yhteensä 11. kautta ja 462 ottelua lopettaen tuomariuransa kevääseen 2018. Leppäsen tuomariuran huippuhetkiin mahtuivat muun muassa finaalit Lahdessa 2012, pronssiottelu Jyväskylässä 2010 ja legendaariset liigakarsinnat Vaasassa 2009 sekä Liigan ulkoilmaottelu Ilves-Tappara Tampereen Sorsapuistossa 2016. Leppänen palkittiin Mestiksen parhaana tuomarina vuonna 2006 ja hän toimi kevään 2007 ammattituomarina Japanissa. Tämän lisäksi kansainvälistä kokemusta kertyi CHL-otteluista kausilta 2014–2017 ja IIHF:n erotuomarivaihdosta 2014-15 sekä yksittäisistä juniorimaaotteluista. Leppänen ja hänen päätuomariparinsa Tero Toivola tuomitsivat Pelicans-HIFK-ottelussa 26.11.2011, jolloin tehtiin SM-liigan yhden ottelun jäähyennätys, 465 minuuttia. Ennen tuomariuraansa Leppänen pelasi jääkiekkoa B-junioritasolle asti Salossa. ==Lähteet== * SM-liiga.fi: Erotuomarit * Luokka:Suomalaiset jääkiekkotuomarit Luokka:Vuonna 1980 syntyneet Luokka:Elävät henkilöt
Susan and God

Susan and God on vuonna 1940 ensi-iltansa saanut George Cukorin ohjaama draamakomediaelokuva, jonka pääosissa ovat Joan Crawford ja Fredric March. Susan and God kertoo kevytmielisestä ja varakkaasta seurapiirihenkilöstä, joka löytää uskonnon. Mutta uskon löytämisen kautta hän kuitenkin alkaa laiminlyödä perhettään... Susan and God perustuu Rachel Crothersin näytelmään (1937), jonka pohjalta Anita Loos laati käsikirjoituksen. Hunt Stromberg oli elokuvan tuottaja. Metro-Goldwyn-Mayer toimi elokuvan tuotantoyhtiönä ja jakelijana. ==Näyttelijät== ==Tuotanto== Susan and God -näytelmä sai ensi-iltansa 10. huhtikuuta vuonna 1937 New Jerseyn Princetonissa, josta näytelmä siirtyi New Yorkin Broadwaylle Plymouth Theatreen. New Yorkissa näytelmä avattiin 7. lokakuuta 1937; näytelmää esitettiin 288 näytöstä. Tällöin Gertrude Lawrence näytteli Susania. MGM osti Susan and God -näytelmän oikeudet 75 000 dollarilla alun perin Norma Shearerille. Shearer kieltäytyi roolista, koska ei suostunut näyttelemään 14-vuotiaan tytön äitiä. Greer Garsonia myös harkittiin rooliin ennen kuin roolin sai Joan Crawford. Elokuvan tuotanto oli alkanut 10. helmikuuta 1940. Elokuvaa kuvattiin MGM:n studioilla Kalifornian Culver Cityssä ja paikan päällä Kalifornian Arcadiassa 1,1 miljoonan dollarin budjetilla. MGM lainasi Rita Hayworthia Susan and God -elokuvaan Columbia Picturesilta. Susan and God oli myös Fredric Marchin paluu elokuviin oltuaan puolitoista vuotta teatterissa. ==Julkaisu ja vastaanotto== Susan and God sai ensi-iltansa Yhdysvalloissa 7. kesäkuuta vuonna 1940. Isossa-Britanniassa elokuvaa levitettiin nimellä The Gay Mrs. Trexel. Susan and God sai kiitettävän vastaanoton kriitikoilta, mutta ei menestynyt taloudellisesti. Elokuva tuotti yhteensä 1 096 000 dollaria 1 103 000 dollarin budjetista. Yhdysvalloissa elokuva tienasi vain 817 000 dollaria. Ulkomailla elokuva tuotti 279 000 dollaria. Variety kehui Crawfordin roolisuoritusta kommentoiden "Joan Crawford antaa vahvan roolin Susanina." Susan and God julkaistiin DVD:lle 6. huhtikuuta vuonna 2010. Elokuva on saatavilla myös VHS:nä. ==Lähteet== ==Aiheesta muualla== * * * Susan and God TCM Movie Databasessa Luokka:Vuoden 1940 yhdysvaltalaiset elokuvat Luokka:Yhdysvaltalaiset draamakomediaelokuvat Luokka:Yhdysvaltalaiset näytelmiin perustuvat elokuvat Luokka:George Cukorin ohjaamat elokuvat Luokka:Yhdysvaltalaiset mustavalkoelokuvat Luokka:Metro-Goldwyn-Mayerin elokuvat
Raili Raitala

Raili Raitala (o.s. RuutuRaili Raitala, Näyttelijäliitto, s. 1978) on suomalainen näyttelijä. Hän työskentelee Helsingin kaupunginteatterissa ja on tehnyt myös ääninäyttelijän töitä. ==Filmografia== ===Dubbaukset=== == Lähteet == ==Aiheesta muualla== * Kotisivut * Elonet Luokka:Suomalaiset teatterinäyttelijät Luokka:Suomalaiset ääninäyttelijät Luokka:Vuonna 1978 syntyneet Luokka:Elävät henkilöt
Suttungr (kuu)

Suttungr on yksi Saturnuksen lukuisista kuista. Se kuuluu viikinkiryhmään, jotka kiertävät Saturnusta retrogradisesti eli planeetan pyörimissuuntaan nähden vastakkaiseen suuntaan. Kuun löytämisestä kunnian saivat Brett J. Gladman, John J. Kavelaars, Jean-Marc Petit, Hans Scholl, Matthew J. Holman, Brian G. Marsden, Phillip D. Nicholson ja Joseph A. Burns. He käyttivät kanadalais-ranskalais-havijilaista tähtikaukoputkea Mauna Keassa, Havaijiilla. He löysivät samalla myös seitsemän muuta Saturnuksen kuuta: Tarvosin, Ijiraqin, Thrymrin, Skathin, Siarnaqin, Erriapon ja Mundilfarin. Suttungria kutsuttiin aluksi nimellä S/2000 S12. Kuun nimi tulee skandinaavien mytologian Suttung-jättiläisestä. == Lähteet == Luokka: Saturnuksen kuut
Soraya Jiménez

Soraya Jiménez Mendívil (5. elokuuta 1977 México – 28. maaliskuuta 2013 México) oli meksikolainen painonnostaja ja olympiavoittaja. Jiménez voitti sarjan 58 kg olympiakultaa Sydneyssä 2000, jolloin naisten painonnosto oli ensimmäistä kertaa mukana olympialaisissa. Yhteistuloksessa hän oli 2,5 kilogrammaa pohjoiskorealaista Ri Song-huita vahvempi.http://www.sports- reference.com/olympics/summer/2000/WLT/womens-lightweight.html Jiménez oli Meksikon ja ylipäänsä Keski-Amerikan ensimmäinen naisolympiavoittaja.http://www.spiegel.de/sport/sonst/gewichtheben- olympiasiegerin-aus-mexiko-jimenez-stirbt-mit-35-jahren-a-891703.html Pan- Amerikan kisoista hän saavutti hopeaa vuonna 2003.http://www.hickoksports.com/history/panamweight.shtml#w58 Jiménezillä oli terveysongelmia vuosien ajan, kunnes hän kuoli kotonaan Méxicossa sydäninfarktiin 35-vuotiaana 28. maaliskuuta 2013.http://www.iltalehti.fi/urheilu/2013032916842643_ur.shtmlhttp://www.futbol.com.uy/notdeportes_196525_1.html == Lähteet == * === Viitteet === Luokka:Meksikolaiset olympiavoittajat Luokka:Meksikolaiset painonnostajat Luokka:Vuonna 1977 syntyneet Luokka:Vuonna 2013 kuolleet
Thrymr (kuu)

Thrymr on yksi Saturnuksen lukuisista kuista. Se kuuluu viikinkiryhmään, jonka jäsenet kiertävät Saturnusta retrogradisesti eli planeetan pyörimissuuntaan nähden vastakkaiseen suuntaan. Kuun löytämisestä kunnian saivat Brett J. Gladman, John J. Kavelaars, Jean-Marc Petit, Hans Scholl, Matthew J. Holman, Brian G. Marsden, Phillip D. Nicholson ja Joseph A. Burns. He käyttivät kanadalais-ranskalais-havaijilaista tähtikaukoputkea Mauna Keassa, Havaijilla. He löysivät samalla myös seitsemän muuta Saturnuksen kuuta: Tarvosin, Ijiraqin, Suttungrin, Skathin, Siarnaqin, Erriapon ja Mundilfarin. Thrymria kutsuttiin aluksi nimellä S/2000 S9. Kuun nimi tulee skandinaavisen mytologian jättiläisestä, joka varasti Thorin vasaran ja suostui palauttamaan sen vain, jos jumalat antaisivat hänelle vaimoksi kauniin Freijan. Lopulta Thor kuitenkin tappoi Thrymrin. == Lähteet == Luokka: Saturnuksen kuut
Pedon varjo

Pedon varjo () on Rick Riordanin vuonna 2012 julkaistu nuorten fantasiaromaani. Se on Kanen aikakirjat -sarjan kolmas ja viimeinen osa. Kirja on kahden eri henkilön, Carter ja Sadie Kanen, vuoroin kertoma. Kirja julkaistiin englanniksi vuonna 2012. Suomennos julkaistiin 5. tammikuuta vuonna 2013. Otava julkaisi sen vuonna 2013 Ilkka Rekiaron suomennoksena.Kirjasampo == Juoni == Kirjassa Sadie ja Carter etsivät Apepin varjoa, jotta he pystyvät tuhoamaan Apepin. Tähän he tarvitsevat apua kauan kuolleena olleen taikuri Setnen apua, koska Setne tietää Thothin kirjan olinpaikan. Ainoastaan Thotin kirjan avulla he voivat löytää ja tuhota Apepin varjon. ==Lähteet== Luokka:Vuoden 2012 kirjat Luokka:Yhdysvaltalaiset nuorten fantasiaromaanit Luokka:Rick Riordanin teokset
Kannusfrankoliini

Kannusfrankoliini (Pternistis bicalcaratus) on kanalintu. ==Tuntomerkit== Kannusfrankoliini on 30–33 cm pitkä. Sillä on punaruskea päälaki ja niska ja vaalea silmäkulmanjuova. Alapuolella on voimakasta, mustaa pystyjuovitusta. Pyrstö on tasaisenruskea. Jalat ja nokka ovat vihertävät tai kellanharmaat. Sukupuolet ovat muuten samannäköiset, mutta koiraalla on jaloissaan pienet kannukset. Kannusfrankoliinin kutsuääni on kaksitavuinen ”i-tek”. Sen lauluääni on matala ”kroarr kroarr”, jota se laulaa yleensä hämärässä joltain korkealta paikalta. ==Levinneisyys== Kannusfrankoliineja elää Länsi-Afrikassa Saharan eteläpuolella sekä pohjoisempana Marokossa. Lajin kokonaispopulaatiota ei ole arvioitu, mutta lajin on raportoitu olevan paikallisesti yleinen. Laji on luokiteltu elinvoimaiseksi, mutta sen kannankehitys on laskeva. Marokon kantaa pidetään isolaattina. ==Elinympäristö== Mustafrankoliini pesii avoimissa metsissä, hakamailla, palmuviljelmillä, jokivarsien pensaikoissa ja rehevissä vadeissa. Laji on arka ja sitä on vaikea havaita maassa. Linnulla on tapana yöpyä puissa. ==Lähteet== Luokka:Afrikanfrankoliinit
Ernest Chapman

Ernest William Chapman (11. huhtikuuta 1926 – 21. maaliskuuta 2013) oli australialainen soutaja ja olympiamitalisti. Chapman kuului Australian olympiapronssia voittaneeseen kahdeksikkojoukkueeseen Helsingissä 1952. Yhdysvallat ja Neuvostoliitto olivat Australiaa nopeampia, ja neljänneksi soutaneen Ison-Britannian Australia voitti 1,7 sekunnin erolla.http://www.sports-reference.com/olympics/summer/1952/ROW/mens-coxed- eights-final.html Chapman kuoli 86-vuotiaana 21. maaliskuuta 2013.http://tributes.smh.com.au/obituaries/smh-au/obituary.aspx?n=ernest- chapman&pid;=163838114#fbLoggedOut == Lähteet == * Ernest Chapman Bio, Stats and Results Olympics at Sports-Reference.com === Viitteet === Luokka:Australialaiset olympiamitalistit Luokka:Australialaiset soutajat Luokka:Vuonna 1926 syntyneet Luokka:Vuonna 2013 kuolleet
Gangut (1890)

Gangut () oli vuonna 1894 valmistunut Venäjän keisarikunnan laivaston rannikkopanssarilaiva. Alus upposi ajettuaan karille Suomenlahdella vuonna 1897. == Valmistus == Alus tilattiin matalamman syväyksen omaavana Imperator Aleksandr II -luokan aluksena Amiraliteetin uudelta telakalta Pietarista, missä köli laskettiin vuonna 1889. Alus laskettiin vesille lokakuussa 1890 ja otettiin palvelukseen vuonna 1894.Gardiner, Robert 1860-1905 s. 179 Aluksen ainoa 12 tuuman (305 mm) tykki asennettiin neljän tuuman panssaroinnilla varustettuun barbetteen ja 9 tuuman (229 mm) tykit oli suojattu pääkannen patterikannen panssaroinnilla, mutta 6 tuuman (152 mm) tykkejä ei ollut sijoitettu panssarikannen sisään. etriä pitkä ja etriä korkea panssarivyö päättyi etrin laipioihin, minkä päällä oli etrin panssarikansi. == Palvelus == Gangut upposi 1897 osuttuaan kartoittamattomaan kariin. == Lähteet == * === Viitteet === Luokka:Venäjän keisarikunnan laivaston taistelulaivat
Kiinan Huippumalli haussa

Kiinan Huippumalli haussa on kiinalainen versio Huippumalli haussa -ohjelmasta. KHH on tositelevisio-sarja ja edustaa tyttöjä, jotka haluavat huippumallikssi. ==Kausien voittajat== *1 Angela Yin *2 Crystal Meng *3 Susanna Mao Luokka:Huippumalli haussa Luokka:Kiinalainen kulttuuri
Bestla

Bestla on yksi Saturnuksen lukuisista kuista. Se kuuluu viikinkiryhmään, jotka kiertävät Saturnusta retrogradisesti eli planeetan pyörimissuuntaan nähden vastakkaiseen suuntaan. Sen löysivät Scott S. Sheppard, David C. Jewitt ja Jan T. Kleyna Subaru-teleskoopilla Mauna Keassa, Havaijiilla 12. joulukuuta 2004. Bestlaa kutsuttiin alun perin nimellä S/2004 S18. Kuun nimi tulee skandinaavien mytologiasta, jossa Bestla on jättiläinen ja Odinin äiti. == Lähteet == Luokka: Saturnuksen kuut
These Days (Bon Jovin kappale)

"These Days" on yhdysvaltalaisen rockmusiikkia esittävän Bon Jovi -yhtyeen kappale ja single. Kappaleen ovat kirjoittaneet yhtyeen laulaja Jon Bon Jovi ja kitaristi Richie Sambora. Kappaleen sanoitukset käsittelevät ihmisten elämän tavallisia, kuten ymmärretyksi tulemisen, vaikeuksia. Kappale on neljäs raita Bon Jovin vuonna 1995 julkaistulla studioalbumilla These Days, ja se julkaistiin niin ikään albumin neljäntenä singlenä kappaleiden ”This Ain't a Love Song”, ”Something for the Pain” ja ”Lie to Me” jälkeen. Albumin aiempien singlejulkaisujen tapaisesti ”These Days” oli suuri listahitti Yhdistyneen kuningaskunnan singlelistalla, jossa se nousi korkeimmillaan seitsemännelle sijalle. Muutoin kappaleen menestyminen singlenä oli hyvin vaisua, eikä se tuonut yhtyeelle Top 20-listasijoituksia muissa maissa. Tästä huolimatta kappale on yhtyeen fanien keskuudessa ollut hyvin suosittu sen julkaisusta lähtien, ja yhtye soittaa sitä edelleen kiertueidensa aikana. == Kokoonpano == *Jon Bon Jovi – laulu *Richie Sambora – kitara, taustalaulu *David Bryan – koskettimet, taustalaulu *Tico Torres – rummut *Hugh McDonald – bassokitara == Lähteet == Luokka:Bon Jovin kappaleet Luokka:Vuoden 1995 kappaleet
Farbauti

Farbauti on yksi Saturnuksen lukuisista kuista. Se kuuluu viikinkiryhmään, jotka kiertävät Saturnusta retrogradisesti eli planeetan pyörimissuuntaan nähden vastakkaiseen suuntaan. Sen löysivät Scott S. Sheppard, David C. Jewitt ja Jan T. Kleyna Subaru-teleskoopilla Mauna Keassa, Havaijiilla 12. joulukuuta 2004. Farbautia kutsuttiin alun perin nimellä S/2004 S15. Kuun nimi tulee skandinaavien mytologiasta, jossa Farbauti on jättiläinen ja Lokin isä. == Lähteet == Luokka: Saturnuksen kuut
Aníbal Paz

Aníbal Luis Paz Piuma (21. toukokuuta 1917 Montevideo – 21. maaliskuuta 2013 Montevideo) oli uruguaylainen jalkapallomaalivahti ja maailman- sekä Etelä- Amerikan mestari. Paz kuului Uruguayn jalkapallomaajoukkueeseen, joka voitti maailmanmestaruuden vuonna 1950 voitettuaan loppuottelussa kotikentällään pelanneen Brasilian. Copa Américan Paz voitti Uruguayn kotikisoissa vuonna 1942.http://www.rsssf.com/tables/42safull.html Seurajoukkuetasolla Paz pelasi Club Nacional de Footballissa ja voitti seurassa yhdeksän Uruguayn mestaruutta.http://www.nacionaldigital.com/idolos/Idolos/anibal_paz.htm Paz kuoli Montevideossa 95-vuotiaana 21. maaliskuuta 2013.http://www.prensalibre.com/tododeportes/futbol_internacional/Fallecio- Anibal-Paz-seleccion-Maracanazo_0_887311350.html == Lähteet == * Profiili === Viitteet === Luokka:Jalkapallon maailmanmestarit Luokka:Uruguaylaiset jalkapallomaalivahdit Luokka:Vuonna 1917 syntyneet Luokka:Vuonna 2013 kuolleet
Hati

Hati on yksi Saturnuksen lukuisista kuista. Se kuuluu viikinkiryhmään, jotka kiertävät Saturnusta retrogradisesti eli planeetan pyörimissuuntaan nähden vastakkaiseen suuntaan. Sen löysivät Scott S. Sheppard, David C. Jewitt ja Jan T. Kleyna Subaru-teleskoopilla Mauna Keassa, Havaijiilla 12. joulukuuta 2004. Hatia kutsuttiin alun perin nimellä S/2004 S14. Kuun nimi tulee skandinaavien mytologiasta, jossa Hati on jättiläissusi, joka jahtaa Kuuta taivaalla. Kuu on Mundilfarin lapsi ja tarinan mukaan Hati syö Kuun Ragnarökin koittaessa. == Lähteet == Luokka: Saturnuksen kuut
Montmeló

Montmeló on kunta Vallés Orientalin piirikunnassa Barcelonan maakunnassa Kataloniassa Espanjassa. Montmeló sijaitsee noin 20 kilometriä Barcelonasta pohjoiseen. Montmelón pinta-ala on 4 km2 ja kunnassa oli 8 784 asukasta vuonna 2016. Kunnassa sijaitsee Circuit de Barcelona-Catalunyan moottorirata, jolla ajetaan muun muassa Formula 1- ja MotoGP -kilpailuja. ==Lähteet== ===Viitteet=== *
Suuralue

Suuralue tarkoittaa seuraavia käsitteitä: * suuralue, NUTS 2 -tason tilastollinen alue Suomen NUTS-aluejaossa * suuralue, laajin kuntien tilastollisista osa-alueista Suomessa * Japanin suuralueet (), joihin maan viralliset suurkaupungit jaetaan
Otto Henrik Nordenskiöld

Otto Henrik (Hindrich) Nordenskiöld (1747 Mäntsälä – 1832 Misterhult, Ruotsi) oli ruotsalainen meriupseeri ja vapaaherra.Otavan Iso tietosanakirja, palsta 459.Lappalainen 2011, s. 130. Otto Henrik Nordenskiöldin isä oli eversti Carl Fredrik Nordenskiöld.. Nordenskiöld tuli 14-vuotiaana laivaston palvelukseen Karlskronaan ja purjehti ensin kauppalaivoilla matruusina ja perämiehenä. Upseerintutkinnon hän suoritti vuonna 1764. Ura laivastossa eteni tasaisesti. Vuosina 1777–1780 Nordenkiöld palveli Ison-Britannian ja Ranskan laivastoissa, ja palasi Ruotsiin everstiluutnanttina vuonna 1781. Seuraavana vuonna hänestä tuli Ruotsin avomerilaivaston komentajan Henrik af Trollen yliadjutantti. Kuningas Kustaa III luotti vahvasti Nordenskiöldiin ja määräsi hänet Ruotsin avomerilaivastoa nimellisesti komentaneen Kaarle-herttuan lippukapteeniksi. Näin ollen hän tosiasiallisesti johti Ruotsin avomerilaivastoa Kustaa III:n sodassa 1788–1790. Hän oli vastuussa niin sanotusta Viipurin kujanjuoksusta. Sodan aikana hänet ylennettiin ensin kontra-amiraaliksi ja vuonna 1790 vara- amiraaliksi. Nordenskiöld sai Ruotsissa vapaaherran arvon 1815 nimellä Nordenskjöld. ==Aiheesta muualla== *Svenskt biografiskt lexikon ==Lähteet== * * === Viitteet === Luokka:Ruotsalaiset amiraalit‎ Luokka:Vuonna 1747 syntyneet Luokka:Vuonna 1832 kuolleet
Erland Nordenskiöld

Nils Erland Herbert Nordenskiöld (1877–1932) oli ruotsalainen kansatieteilijä ja tutkimusmatkailija. Hän oli vuodesta 1913 Göteborgin museon kansatieteellisen osaston intendentti, Göteborgin korkeakoulun kansatieteen professori vuodesta 1924. Hän teki tutkimusmatkoja Etelä-Amerikkaan serkkunsa Otto Nordenskjöldin kanssa,Otavan Iso tietosanakirja, Otava 1968, osa 6, palsta 459Sven-Erik Isacsson: N Erland H Nordenskiöld Svensk Biografiskt Lexikon. ja tutki erityisesti eteläamerikkalaisia intiaaneja. Erland Nordenskiöld oli tutkimusmatkailija Adolf Erik Nordenskiöldin poika. ==Julkaisuja== *De sydamerikanska indianernas kulturhistoria, 1912 *Comparative Ethnographical Studies 10 osaa, 19191938 ==Lähteet== == Aiheesta muualla == * Yle Areena-Radio 1: Suomalaisia tutkimusmatkailijoita - Erland Nordenskiöld Luokka:Ruotsalaiset etnologit Luokka:Ruotsalaiset tutkimusmatkailijat Luokka:Vuonna 1877 syntyneet Luokka:Vuonna 1932 kuolleet
Carl Fredrik Nordenskiöld

Carl (Karl) Fredrik Nordenskiöld (1702–1779) oli ruotsalainen sotilas ja taloustieteellinen kirjailija. Hän sai everstin arvon 1762 ja ryhtyi sen jälkeen maanviljelijäksi. Hän omisti Mäntsälässä Alikartanon (Frugård) ja Sipoossa Eriksnäsin kartanon. Hän kokeili perunanviljelystä ja harjoitti tehdas- ja sahaliikettä. Hän oli Ruotsin tiedeakatemian jäsen ja julkaisi luonnontieteellisiä ja taloustieteellisiä kirjoituksia.Otavan Iso tietosanakirja, Otava 1968, osa 6, palsta 459 ==Lähteet== Luokka:Suomalaiset everstit Luokka:Suomalaiset tieteilijät Luokka:Vuonna 1702 syntyneet Luokka:Vuonna 1779 kuolleet
Halestorm

Halestorm on yhdysvaltalainen rock-yhtye, joka perustettiin Pennsylvaniassa vuonna 1998. Yhtye on julkaissut neljä albumia, livealbumin ja 7 EP:tä. Yhtyeen toisen albumin The Strange Case Of... kappale Love bites (So do I) voitti Grammyn parhaana hard rock/metal -kappaleena helmikuussa 2013.http://www.flipsidepa.com/entertainment/ci_22561657/halestorm-wins- grammy-award Yhtyeen keulakuva on laulajakitaristi Elizabeth "Lzzy" Hale. __NOTOC__ == Jäsenet == * Lzzy Hale – laulu, rytmi ja akustinen kitara, koskettimet (1998–) * Arejay Hale – rummut, lyömäsoittimet, taustalaulu (1998–) * Joe Hottinger – soolokitara, taustalaulu (2003–) * Josh Smith – basso, taustalaulu (2004–) === Entiset jäsenet === * Roger Hale – basso, taustalaulu (1998–2003) * Dave Hartley – basso, taustalaulu (2003–2004) ==Diskografia== ===Studioalbumit=== * * * * * === Livealbumit === * === EP:t === * * * * * * * * * * * * == Lähteet == == Aiheesta muualla == Luokka:Yhdysvaltalaiset hard rock -yhtyeet Luokka:Yhdysvaltalaiset alternative metal -yhtyeet
Eugénie Le Sommer

Eugénie Le Sommer (s. 18. toukokuuta 1989 Grasse, Ranska) on ranskalainen jalkapalloilija. Le Sommer on edustanut Ranskan naisten maajoukkuetta helmikuusta 2009 lähtien. Hän on pelannut yhteensä 164 maaottelua ja tehnyt niissä 76 maalia. Le Sommerin seurajoukkue on Olympique Lyonnais, jossa hän on voittanut yhdeksän Ranskan mestaruutta sekä viisi naisten mestarien liigan mestaruutta. Le Sommer on pelannut Ranskan naisten maajoukkueessa MM- kilpailuissa 2011, 2015 ja 2019, olympialaisissa 2012 sekä vuosien 2009http://www.uefa.com/womenseuro/season=2009/matches/round=15047/match=2001417/index.html, 2013 ja 2017 EM-kilpailuissa. Vuoden 2012 olympialaisissa hän teki yhden maalin. Vuoden 2013 EM-kilpailujen alkulohko-otteluissa hän teki kaksi maalia ja onnistui maalinteossa myös Tanskaa vastaan pelatun puolivälieräottelun rangaistuspotkukilpailuissa, jonka Ranska kuitenkin hävisi. MM-kilpailuissa 2019 hän teki kaksi maalia. == Saavutukset == === Henkilökohtaiset palkinnot === * UNFP vuoden naispelaaja: 2009–2010 * Jalkapallon naisten alle 20-vuotiaiden maailmanmestaruuskilpailut pronssinen pallo: 2008 === Joukkuesaavutukset === ;Lyon * Ranskan mestaruus (9): 2010–2011, 2011–2012, 2012–2013, 2013–2014, 2014–2015, 2015–2016, 2016–2017, 2017–2018, 2018–2019 * Ranskan cupin voitto (7): 2011–2012, 2012–2013, 2013–2014, 2014–2015, 2015–2016, 2016–2017, 2018–2019 * UEFA naisten mestarien liigan voitto (5): 2010–2011, 2011–2012, 2015–2016, 2016–2017, 2017–2018 ;Ranskan maajoukkue * Kypros Cupin voitto (1): 2012 == Lähteet == * * === Viitteet === == Aiheesta muualla == Luokka:Ranskalaiset jalkapalloilijat Luokka:Vuonna 1989 syntyneet Luokka:Elävät henkilöt
Anders Johan Nordenskiöld

Anders Johan Nordenskiöld, ent. Nordenberg (1696–1763) oli suomalainen sotilas ja virkamies. Hän oli vuodesta 1744 linnoitusväen ylimajoitusmestari ja Suomen linnoitusprikaatin päällikkö. Hän laati perustettavaksi tarkoitetulle Loviisan kaupungille asemakaavan ja linnoitussuunnitelman. Vuodesta 1752 hän oli Savon ja Kyminkartanon läänin varamaaherra, vuodesta 1753 maaherra, 1757–1761 Uudenmaan ja Hämeen läänin maaherra. Ruotsin tiedeakatemian jäsen. Hän julkaisi akatemian toimituksissa talouskysymyksiä käsitteleviä kirjoituksia.Otavan Iso tietosanakirja, Otava 1968, osa 6, palsta 459 ==Lähteet== Luokka:Suomalaiset sotilaat Luokka:Vuonna 1696 syntyneet Luokka:Vuonna 1763 kuolleet
Aroma

Aroma on suomalainen irtotupakkamerkki. Sitä käytetään sätkätupakkana. Aromaa valmistaa British American Tobacco Finland Oy. Suomen Tupakka Oy:nhttps://www.porssitieto.fi/osake/lisaa/stupakka-uusi.shtml toimiessa valmistajana Aroma oli Suomen myydyin irtotupakka vuodesta 1983. == Lähteet == Luokka:Tupakkamerkit
Erik Nordenskiöld

Nils Erik Nordenskiöld (23. marraskuuta 1872 Mäntsälä – 28. huhtikuuta 1933 Tukholma)Ylioppilasmatrikkeli 1853–1899: Nordenskiöld Nils Erik Viitattu 14.4.2021. oli suomalainen eläintieteilijä. Hän oli dosentti Helsingin yliopistossa 1899–1926 ja Tukholman yliopistossa 1926–1933. Hänen tutkimuksensa koskivat punkkeja ja biologian historiaa.Otavan Iso tietosanakirja, Otava 1968, osa 6, palsta 459. ==Henkilöhistoria ja ammattiura== Nordenskiöld kuului aateliseen Nordenskiöld-sukuun ja oli valtioneuvos Nils Nordenskiöldin pojan Nils Otto Nordenskiöldin poika ja geologi-tutkimusretkeilijä Adolf Erik Nordenskiöldin veljenpoika. Hän väitteli filosofian tohtoriksi vuonna 1899 ja toimi siitä alkaen eläintieteen dosenttina Helsingin yliopistossa. Hän erosi Helsingin dosentuurista vuonna 1926 ja muutti Ruotsiin, jossa hän aloitti Tukholman yliopiston apulaisprofessorina. Samana vuonna hänestä tuli Ruotsin kansalainen. Nordenskiöld osallistui aatelissäädyssä valtiopäiville 1900, 1904–1905 ja 1905–1906. Nordenskiöld on luokitellut punkkien sukupuun vertailemalla punkkien morfologisia ja sytologisia ominaisuuksia. Tätä koskevat hänen tutkimuksensa Zur Morphologie und der Hydrachniden (1898) ja Zur Anatomie und von Histologie Ixodes reduvius (I-III, 1908–1911). Hän julkaisi myös sytologisia teoksia muilla eläintieteiden aloilla: Histologische Beobachtungen an der Haut der Kröte (1905) ja Die Muskelentwicklung von Vanessa urticæ (1914). Hänen biologian historiaansa (Biologiens historia: en överblick, kolme osaa, 1920–1924) pidettiin aikanaan yhtenä alan parhaimmista teoksista. ==Perhe== Nordenskilöld avioitui toukokuussa 1906 Tukholmassa Henrietta Georgina (Ette) Sederholmin kanssa. Heidän lapsiaan olivat: * Maria Ulrika (Maja Nordenskiöld), s. 1907. * Hedvig Margareta (Hedda Nordenskiöld), s. 1909. Hän teki elämäntyönsä agrologian professorina.Nordenskiöld, Hedda, 1909-1998, Cyto-genetic studies in the genus Phleum / by Hedda Nordenskiöld. Web Archive 2015. Nordenskjöld (Nordenskiöld, Nordensköld), suku, Svenskt biografiskt lexikon. Luku 14, hovioikeuden notaari Nils Otto Nordenskiöld (1834–1916). * Olga Henriette Elisabeth Nordenskiöld, s. 1910. * Erik Otto Edvard (Otto Nordenskiöld), s. 1914. Vapaaherrasuku Nordensköld. Ruotsin aateliset (sukuhaarojen eri kirjoitusasut); Nordensköld numero 394, Taulu 18 ja Nordenskiöld numero 1912 B sekä Nordenskiöld numero 405. ==Lähteet== Luokka:Suomalaiset biologit Luokka:Suomalaiset aateliset Luokka:Suomen suuriruhtinaskunnan aatelissäädyn valtiopäivämiehet Luokka:Vuonna 1872 syntyneet Luokka:Vuonna 1933 kuolleet
Nissan Bluebird

Nissan Bluebird on Nissanin vuosina 1957–2001 valmistama henkilöautomalli. Suomeen sitä alettiin tuoda vuonna 1963, tuolloin vielä nimellä Datsun Bluebird. Sitä alettiin pitää korkealaatuisena sekä edullisena talviautona, ja se sai nopeasti suosiota osakseen. Ensimmäinen Suomeen tuotu Bluebird-malli oli 310. Sen moottoritilavuus oli 1,3 litraa.MMM 1966, s. 209. Myöhemmin automalli muuttui yhdysvaltalaisen muotoiluihanteen mukaan aikaisempaa kulmikkaammaksi. Moottorikoot kasvoivat nekin ajan myötä. Viimeisimmät Suomessa myydyt mallit olivat 1,6- sekä 2,0-litraisilla moottorilla varustettuja. Tuotantosarja 610:n Bluebirdit (Datsun B1800) olivat 1970-luvun puolivälin paikkeilla kohonneet tilojensa puolesta luokkaa ylemmäs. Violet- ja Laurel-mallinimillä valmistetut autot olivat moottorikooltaan 1,6- ja 1,8-litraiset (160B sekä 180B). Vuosina 1986–1990 Euroopassa myyty Bluebird oli todellisuudessa uudelleenimetty Nissan Violet. Bluebird-automallilla ei ollut suoranaista edeltäjää. Sen sijaan tätä mallia seurasi Nissan Primera eurooppalaisilla automarkkinoilla. == Sukupolvet == Tiedosto:1958 Datsun 1000 210.jpg|Datsun 210/211 (1957–1959) Tiedosto:Datsun Bluebird (310) 001.JPG|Datsun Bluebird 310 (1959–1963) Tiedosto:1966 Datsun Bluebird 1300 Deluxe.jpg|Datsun Bluebird 410 (1963–1967) Tiedosto:510BluebirdSSS.jpg|Datsun Bluebird 510 (1967–1972) Tiedosto:1977 Datsun 180B (10899901566).jpg|Datsun Bluebird 610 (1971–1976) Tiedosto:Datsun Bluebird 1979 Castle Hedingham 2008.JPG|Datsun Bluebird 810 (1976–1979) Tiedosto:910BluebirdSSS.jpg|Datsun Bluebird 910 (1979–1983) Tiedosto:Nissan U11 Bluebird SSS.jpg|Nissan Bluebird U11 (1983–1987) Tiedosto:Nissan Bluebird front 20071112.jpg|Nissan Bluebird T12 (1986–1990, vain Euroopassa) Tiedosto:Nissan Bluebird U12 003.JPG|Nissan Bluebird U12 (1987–1992) Tiedosto:1993-1995 Nissan Bluebird (U13) SSS sedan 02.jpg|Nissan Bluebird U13 (1991–1997) Tiedosto:1998 Nissan Bluebird 01.jpg|Nissan Bluebird U14 (1996–2001) == Lähteet == * Käki, Matti; Fast, Irma & Kojo, Pauli: Mitä-Missä-Milloin (MMM), Kansalaisen Vuosikirja 1966. Helsinki: Otava, 1965. === Viitteet === Bluebird Luokka:D-segmentin autot Luokka:1950-luvun autot Luokka:1960-luvun autot Luokka:1970-luvun autot Luokka:1980-luvun autot Luokka:1990-luvun autot Luokka:2000-vuosikymmenen autot
Sigurd Nordenstreng

Sigurd Nordenstreng (7. lokakuuta 1857 Helsinki – 11. toukokuuta 1935 Helsinki) oli suomalainen historioitsija. Nordenstreng valmistui ylioppilaaksi 1874 ja filosofian kandidaatiksi 1879. Hän toimi poliittisten tieteiden lehtorina Haminan kadettikoulussa vuosina 1884–1903, kunnes hänet erotettiin sortokauden aikana poliittisen kantansa vuoksi. Hän työskenteli sen jälkeen kansakouluntarkastajana Vaasassa 1904–1911 ja väitteli filosofian tohtoriksi 1909. Myöhemmin Nordenstreng toimi Helsingin ruotsinkielisen kauppaopiston opettajana 1912–1927. Hänelle myönnettiin professorin arvo 1930. Nordenstreng kirjoitti kolmiosaisen Haminan kaupungin historian, viisiosaisen teoksen Suomen porvarissäädyn valtiopäivätoiminnasta sekä laajan kaksiosaisen elämäkerran Leo Mechelinistä, joka julkaistiin postuumisti 1936–1937. Hän kuului myös 1920-luvulla julkaistun Suomen vapaussota vuonna 1918 -teossarjan toimituskuntaan. Sigurd Nordenstrengin isä oli Hämeen ja Mikkelin läänin kuvernööri Hjalmar Sebastian Nordenstreng. Hänen velipuolensa oli kirjailija ja rotuteoreetikko Rolf Nordenstreng.Otavan Iso tietosanakirja, Otava 1968, osa 6, palsta 460 ==Teoksia== *Haminan kaupungin historia (kolme osaa 1908–1909, alkujaan ruotsiksi nimellä Fredrikshamns stads historia) *Finska Kadettkårens elever och tjänstemän 1812–1912: biografiska anteckningar (1912, toim. yhdessä Hugo Schulmanin kanssa) *Porvarissäädyn historia Suomen valtiopäivillä 1809–1906 (viisi osaa 1920–1924, alkujaan ruotsiksi nimellä Borgarståndets historia vid Finlands landtdagar 1809–1906) *Suomen siviilivirkakunnan leski- ja orpokassa 1826–1926 (1926, alkujaan ruotsiksi nimellä Finska civilstatens änke- och pupillkassa 1826–1926) *Haapaniemi Krigsskola och topografiska kår (1930) *Bernhard Estlander: levnadsteckning av Sigurd Nordenstreng (1933) *L. Mechelin: hans statsmannagärning och politiska personlighet (kaksi osaa 1936–1937) ==Lähteet== Luokka:Suomalaiset historioitsijat Luokka:Suomalaiset professorin arvonimen saaneet Luokka:Vuonna 1857 syntyneet Luokka:Vuonna 1935 kuolleet
Rosewood

Rosewood voi tarkoittaa ainakin seuraavia: * Rosewood, sittemmin hylätty Floridan kylä, jossa tapahtui vuonna 1923 afroamerikkalaisten asukkaiden joukkolynkkaus * Rosewood, jazz-trumpetisti Woody Shaw’n albumi vuodelta 1978 * Rosewood, John Singletonin ohjaama elokuva vuodelta 1997 * Rosewood, vuosina 2015–2017 tuotettu yhdysvaltalainen draamasarja * Rosewood, kuvitteellinen Pennsylvanian kaupunki, joka on Valehtelevat viettelijät -televisiosarjan tapahtumapaikka == Katso myös == * Rosenholz-aineisto
Gösta Nordenswan

Gustaf Magnus (Gösta) Nordenswan (27. marraskuuta 1886 Kuopio – 27. syyskuuta 1959 Helsinki) oli suomalainen sähköinsinööri, joka oli Etelä-Suomen Voimaosakeyhtiön toimitusjohtaja 1918–1937 ja Nokia Oy:n toimitusjohtaja 1929–1958. Hänestä tuli vuorineuvos vuonna 1948. Nordensvanin vanhemmat olivat Kuopion lennätinaseman päällikkö, hovineuvos Karl Magnus Nordensvan (1850–1903) ja Mathilda Robertina Åberg. Hän pääsi ylioppilaaksi 1904 Kuopion yksityislyseosta ja suoritti insinööritutkinnon Mittweidan Technikumissa Saksissa Saksassa 1907. Nordensvan teki opintomatkoja Norjaan ja Ruotsiin tutustuen maiden vesivoimalaitoksiin ja voimansiirtoon.Ylioppilasmatrikkeli 1904 : matrikkelinumero 2918350-vuotias. Insinööri G. M. Nordensvan, Helsingin Sanomat, 27.11.1936, nro 322, s. 6, Kansalliskirjaston digitaaliset aineistotYlioppilasmatrikkeli 1853–1899 : Karl Magnus Nordensvan Nordensvan työskenteli Yhdysvalloissa 1908–1913 ja hän oli Helsingin kaupungin sähkölaitoksen palveluksessa ylimääräisenä insinöörinä, osastopäällikkönä ja johtajan apulaisena 1913–1917. Hänestä tuli 1918 Etelä-Suomen Voima Oy:n, 1929 Nokia Oy:n ja vuonna 1934 Länsi-Suomen Voima Oy:n ja Kolsi Oy:n toimitusjohtaja. Nordensvan oli Suomen Sähköinsinööriliiton puheenjohtajana ja Suomen Sähkölaitosyhdistyksen varapuheenjohtajana vuodesta 1926 alkaen sekä Suomen Vesivoimayhdistyksen varapuheenjohtajana vuodesta 1929 lähtien. Hän toimi Suomen valtuuskunnan puheenjohtajana Kööpenhamlnassa 1920. Göteborgissa 1923 ja Oslossa 1926 pidetyissä pohjoismaisissa sähköteknikkokokouksissa. Gösta Nordensvan oli naimisissa vuodesta 1910 Anna Elvira Schmidtin kanssa. ==Lähteet== Luokka:Suomalaiset insinöörit Luokka:Suomalaiset yritysjohtajat Luokka:Vuorineuvokset Luokka:Nokian henkilöstö Luokka:Vuonna 1886 syntyneet Luokka:Vuonna 1959 kuolleet
Idänpikkusieppo

Idänpikkusieppo (Ficedula albicilla) on sieppojen heimoon kuuluva varpuslintu. ==Tuntomerkit== Idänpikkusieppo on 11–12,5 cm pitkä. Se muistuttaa paljon pikkusieppoa, mutta koiraan oranssinpunainen kurkkulaikku rajoittuu selvärajaisesti harmaaseen rintaan. Lisäksi päälaki on ruskea toisin kuin pikkusieppokoiraalla. Naaraan kurkku on pikkusiepon kurkkua vaaleampi ja se korostuu selvärajaista tummaa rintaa vasten. Idänpikkusiepon tavallisin kutsuääni on nopea ja kova rätinä. Laulu eroaa selvästi pikkusiepon laulusta ja koostuu nopeiden kuivien trillien sarjoista sekä korkeudeltaan nousevista ja laskevista äänistä. ==Levinneisyys== Idänpikkusieppoja pesii Aasiassa Siperiassa. Lajin kannan koosta ei tiedetä paljoa, mutta laji on luokiteltu elinvoimaiseksi. Euroopassa harvinainen laji on havaittu Suomessa vuoden 2023 loppuun mennessä hyväksytysti yhden kerran, 21.10.–6.11.2016 Helsingin Seurasaaressa. ==Elinympäristö== Idänpikkusieppo suosii pesimäympäristöinään lehtipuuvaltaisia sekametsälaikkuja. ==Lähteet== Luokka:Siepot
Ludvig XIX

Louis Antoine de Bourbon, Angoulêmen herttua (6. elokuuta 1775 Versailles, Ranska – 3. kesäkuuta 1844 Görz, Itävallan keisarikunta)Louis-Antoine de Bourbon, duke d’Angoulême Encyclopædia Britannica Online Academic Edition. Viitattu 12.1.2025. oli Ranskan kuninkaan Kaarle X:n vanhin poika ja Ranskan viimeinen Bourbon-sukuinen kruununprinssi eli dauphin. Angoulêmen herttua oli Artois’n kreivin (tuleva Kaarle X) ja tämän puolison Maria Teresian vanhempi poika. Ranskan suuren vallankumouksen jälkeen Angoulême asui vuosia maanpaossa isänsä kanssa. Vuonna 1799 hän nai serkkunsa Marie-Thérèse Charlotten, joka oli kuningas Ludvig XVI:n ja kuningatar Maria Antoinetten tytär. Angoulême asui pitkään Puolassa ja Englannissa, kunnes palasi Ranskaan Bourbon- restauraation alkaessa vuonna 1814. Napoleonin palatessa vielä kerran valtaan vuonna 1815 Angoulême johti rojalistien joukkoja eteläisessä Rhônen laaksossa, mutta ei saanut Napoleonia pysäytettyä. Napoleonin kukistumisen jälkeen Angoulême palveli sotilaana setäänsä kuningas Ludvig XVIII:ta ja johti vuonna 1823 ranskalaisia joukkoja, jotka auttoivat Bourbon-sukuista Espanjan kuningasta Ferdinand VII:tä kapinan kukistamisessa. Isänsä hallitessa vuosina 1824–1830 Angoulême oli kruununprinssinä. Kaarle X:n luopuessa kruunusta heinäkuun vallankumouksen seurauksena 2. elokuuta 1830 Angoulêmesta tuli teknisesti Ranskan kuningas nimellä Ludvig XIX. Hän kuitenkin luopui vaateistaan kruunuun jo kahdenkymmenen minuutin kuluttua, mikä mainitaan joskus historian lyhimpänä hallitsijakautena. Hän vietti lopun ikänsä maanpaossa. Kaarle X:n kuoltua vuonna 1836 Ludvig XIX julistautui uudelleen lailliseksi kuninkaaksi, mutta osa Ranskan legitimisteistä asettui kannattamaan kruununtavoittelijaksi hänen veljenpoikaansa Chambordin kreiviä. He molemmat asuivat vuodesta 1838 Itävallan Görzissä (nyk. Gorizia Italiassa) kansleri Klemens von Metternichin suojeluksessa.Nordisk familjebok (1904), s. 1026 Runeberg.org. Viitattu 18.10.2015. ==Lähteet== ==Aiheesta muualla== Luokka:Kruununperijät Luokka:Ranskan kuninkaalliset Luokka:Kruununtavoittelijat Luokka:Vuonna 1775 syntyneet Luokka:Vuonna 1844 kuolleet
Living in Sin

"Living in Sin" on yhdysvaltalaisen rockmusiikkia esittävän Bon Jovi-yhtyeen kappale ja single. Kappaleen on kirjoittanut yhtyeen laulaja Jon Bon Jovi, ja se on neljäs raita Bon Jovin vuonna 1988 julkaistulla studioalbumilla New Jersey. Kappale julkaistiin albumin viidentenä ja viimeisenä singlenä vuoden 1989 syksyllä kappaleiden "Bad Medicine", "Born to Be My Baby", "I'll Be There for You" ja "Lay Your Hands on Me" jälkeen. Yhtyeen kotimaassa Yhdysvalloissa kappale sijoittui Billboardin singlelistalla sijalle 9, ja Hot Mainstream Rock Tracks-listalla kappaleen sijoitus oli 37. == Kokoonpano == *Jon Bon Jovi - laulu *Richie Sambora - kitara, taustalaulu *Alec John Such - bassokitara, taustalaulu *David Bryan - koskettimet *Tico Torres - rummut == Lähteet == Luokka:Bon Jovin kappaleet Luokka:Vuoden 1988 kappaleet Luokka:Balladit
Antti Nordlund

Antti Adrian Nordlund (15. huhtikuuta 1807 Merikarvia – 13. joulukuuta 1880) oli suomalainen kirkkomuusikko ja lukkari joka julkaisi vuonna 1850 ensimmäisen suomalaisen neliäänisen koraalikirjan.Otavan Iso tietosanakirja, Otava 1968, osa 6, palsta 462 Nordlundin isä oli kalastaja Antti Nordlund. Hän kävi kolme vuotta koulua mutta joutui sitten lopettamaan varojen puutteessa koulunkäynnin. Nordlund oli sitten vt. lukkarina Kristiinankaupungissa 1823–1825 ja Närpiön seurakuntaan kuuluneessa Korsnäsin kappelissa 1825–1827. Tämän jälkeen hän oli vakinaisena lukkarina Mustasaaren seurakuntaan kuuluneessa Raippaluodon kappelissa 1826–1827 ja vuodesta 1827 lukkarina Mustasaaressa. Nordlund oli myös Mustasaaren seurakunnan urkuri vuodesta 1864 ja hän toimi laulunopettajana Vaasan kouluissa. Nordlund sai director cantus- arvonimen 1851. Nordlundin vuonna 1852 painattaman suomalaisen koraalikirjan painoksesta suurin osa tuhoutui Vaasan palossa samana vuonna.Biografinen nimikirja : elämäkertoja Suomen entisiltä ja nykyajoilta. Edlund, Helsinki 1883, hakusana Nordlund, Antti Adrian s. 823 (Internet Archive) Nordlund oli naimisissa Lovisa Sandellin kanssa. Heidän poikansa oli oopperalaulaja (basso) Adrian Nordlund. ==Lähteet== Luokka:Suomalaiset kirkkomuusikot Luokka:Vuonna 1807 syntyneet Luokka:Vuonna 1880 kuolleet
Kaukjärvi

Kaukjärvi tai kaukajärvi on ajateltu tarkoittavan pitkää ja tulkinta sopii vanhoihin suomalaisiin järviin; monet tämän nimisistä ovat pitkiä ja kapeita järviä . Kaukjärvi voi tarkoittaa seuraavia asioita: * Kaukjärvi, kylä ja taajama Tammelassa * Kaukjärvi, järvi Tammelassa ja Forssassa * Kaukjärvi, järvi Uudenkaupungin Kalannissa Luovutetussa Karjalassa: * Kaukjärvi, kylä Uudellakirkolla * Kaukjärvi, järvi Kuolemajärvellä ja Uudellakirkolla * Kaukjärvi (myös nimellä Kauhijärvi), järvi Kivennavalla ==Katso myös== * Kaukajärvi, Tampereen kaupunginosa * Kaukajärvi, järvi Tampereella * Kaukajärvi, järvi Ikaalisissa == Lähteet == Luokka:Täsmennyssivut Luokka:Järvien täsmennyssivut
Töyhtöromiskot

Töyhtöromiskot (Chauna) on romiskojen heimoon kuuluva sorsalintusuku. Töyhtöromiskoihin kuuluu BirdLife Suomen mukaan kaksi lajia. == Sukuun kuuluvia lajeja == * Kolumbianromisko (Chauna chavaria) * Töyhtöromisko (Chauna torquata) == Aiheesta muualla == *BirdLife Suomi ry: Maailman lintujen suomenkieliset nimet 2., uudistettu painos (2006) *ITIS: Chauna Luokka:Romiskot
Phil Ramone

Philip ”Phil” Ramone (5. tammikuuta 1934 – 30. maaliskuuta 2013) oli yhdysvaltalainen musiikkituottaja. Ramone työskenteli muun muassa Frank Sinatran, Aretha Franklinin, Stevie Wonderin, Paul McCartneyn, Elton Johnin, Tony Bennettin, Madonnan, Lou Reedin, The Bandin ja Bob Dylanin kanssa. Hänen tuottamistaan albumeista kolme voitti Grammy-palkinnon vuoden albumina: Paul Simonin Still Crazy After All These Years, Billy Joelin 52nd Street sekä Ray Charlesin Genius Love Company. Ramone oli ensimmäisiä CD-levyn puolestapuhujia. Hänen tuottamansa Billy Joelin 52nd Streetin uudelleenjulkaisu oli maailman ensimmäinen kaupallinen CD-levy. Se julkaistiin vuonna 1982. Ramone syntyi Etelä-Afrikassa mutta kasvoi New Yorkin Brooklynissä. Hän aloitti viulunsoiton kolmevuotiaana ja opiskeli musiikkia Juilliardin musiikkikoulussa. ==Lähteet== Luokka:Yhdysvaltalaiset musiikkituottajat Luokka:Vuonna 1934 syntyneet Luokka:Vuonna 2013 kuolleet
Adrian Nordlund

Anders Adrian Nordlund (16. kesäkuuta 1831 Vaasa – 27. heinäkuuta 1866Adrian Nordlund, Meteli.net) oli suomalainen oopperalaulaja, äänialaltaan basso. Hän esiintyi Tukholman oopperassa 1859–1861, oli sen jälkeen kiinnitettynä Kielin teatteriin 1862–1863 ja vieraili muun muassa Hampurin ja Berliinin oopperoissa. Hän sai kiinnityksen Milanon La Scalaan, mutta ei ehtinyt siirtyä sinne ennen kuolemaansa.Otavan Iso tietosanakirja, Otava 1968, osa 6, palsta 462 Hänen isänsä oli kirkkomuusikko Antti Nordlund. ==Lähteet== ==Aiheesta muualla== * Luokka:Suomalaiset oopperalaulajat Luokka:Vuonna 1831 syntyneet Luokka:Vuonna 1866 kuolleet
Pöytätenniksen maailmancup

Pöytätenniksen maailmancup (Table Tennis World Cup) järjestettiin ensi kerran vuonna 1980. Ne järjestetään vuosittain. Ohjelmassa on ollut alusta lähtien miesten kaksinpeli, ja vuonna 1996 mukaan tuli naisten kaksinpeli. Joukkuepelit olivat ensimmäisen kerran mukana vuonna 1990. == Katso myös == * Pöytätennis * Pöytätennis olympialaisissa * Pöytätenniksen maailmanmestaruuskilpailut Luokka:Pöytätennisturnaukset
Admiral Ušakov (1893)

Admiral Ušakov oli vuonna 1895 valmistunut Venäjän keisarikunnan laivaston Admiral Ušakov -luokan rannikkopanssarilaiva. Alus upposi Tsushiman meritaistelussa 28. toukokuuta 1905. == Valmistus == Alus tilattiin Amiraliteetin uudelta telakalta Pietarista ja sen köli laskettiin 1. tammikuuta 1892. Alus laskettiin vesille 1. marraskuuta 1893 ja se valmistui tammikuussa 1895.Gardiner, Robert 1860-1905 s. 181 == Palvelus == Alus liitettiin palvelukseen otettaessa Itämeren laivastoon. Se liitettiin muodostettavaan Tyynenmeren laivaston 3. laivueeseen, joka lähetettiin Port Arthuriin Venäjän-Japanin sodassa. Laivasto-osasto kohtasi Korean ja Japanin välisessä Tsushimansalmessa keisarillisen Japanin laivaston ja seuranneessa taistelussa Admiral Ušakov upposi 28. toukokuuta 1905. == Lähteet == * === Viitteet === Luokka:Admiral Ušakov -luokan rannikkopanssarilaivat Luokka:Venäläiset Venäjän–Japanin sodan taistelulaivat
Deltaproteobacteria

Deltaproteobacteria eli delta-proteobakteerit on bakteeriluokka, joka kuuluu proteobakteerien-pääjaksoon. Kaikki tämän luokan lajit ovat gramnegatiivisia bakteereita. Deltaproteobakteerit ovat pääosin hapellisissa oloissa eläviä bakteereita. Luokkaan kuuluu hapellisesti elävä, mutta epäsuotuisissa olosuhteissa itiöivä Myxobacteria-bakteeri. Deltaproteobakteereihin kuuluu myös ehdottoman hapettomasti eläviä bakteerisukuja, kuten sulfaattia pelkistävät (Desulfovibrio, Desulfobacter, Desulfococcus, Desulfonema) ja rikkiä pelkistävät (mm. Desulfuromonas) bakteerit. Myös rautaa pelkistävä geobakteeri (Geobacter) ja syntrofisesti elävät Pelobacter- ja Syntrophus- bakteerit ovat hapettomasti eläviä deltaproteobakteereita. == Lähteet == * === Viitteet === == Aiheesta muualla == *Finto: Delta-proteobakteerit (Deltaproteobacteria) *National Center for Biotechnology Information (NCBI): Deltaproteobacteria, taxonomy Luokka:Gramnegatiiviset bakteerit Luokka:Proteobacteria
Legitimismi

Legitimismi () oli Ranskassa vuoden 1830 heinäkuun vallankumouksen jälkeen vaikuttanut rojalistinen suuntaus, jonka mukaan ainoastaan Bourbon-suvun vanhemmalla haaralla oli laillinen oikeus Ranskan valtaistuimeen. Sen kannattajia kutsuttiin legitimisteiksi. Legitimistit olivat yksi rojalistien kolmesta pääryhmästä 1800-luvun Ranskassa; kaksi muuta olivat Orléans- sukuhaaraa kannattaneet orleanistit sekä Napoleonin perintöä vaalineet bonapartistit.Legitimist Encyclopædia Britannica Online Academic Edition. Viitattu 31.3.2013. Legitimistit eivät tunnustaneet vuonna 1830 valtaan nousseen Ludvig Filipin eivätkä yhdenkään häntä seuranneen Ranskan hallitsijan laillisuutta. He edustivat taantumuksellista oikeistoa. Toisen keisarikunnan romahtamisen jälkeen Bourbonien valtaanpaluulle näytti 1870-luvun alussa avautuvan mahdollisuus, mutta silloisen kruununtavoittelijan Chambordin kreivin jyrkkä vanhoillisuus vei häneltä muiden rojalistien tuen. Hänen kuoltuaan vuonna 1883 ilman perillisiä useimmat legitimistit siirtyivät tukemaan hallitsijaksi Orléans-suvun päämiestä, Pariisin kreivi Philippe d’Orléansia. Osa legitimisteistä katsoi laillisen oikeuden Ranskan kruunuun siirtyneen sen sijaan Bourbon-suvun espanjalaiselle haaralle, vaikka sen kantaisä Filip V olikin luopunut omista ja jälkeläistensä oikeuksista Ranskan kruunuun Utrechtin rauhan yhteydessä vuonna 1713.house of Orléans Encyclopædia Britannica Online Academic Edition. Viitattu 14.4.2013. ==Katso myös== *Ultrarojalistit *Karlismi ==Lähteet== Luokka:Ranskan historia Luokka:Ranskan puolueet
Syanaatti

Rakennekaava Molekyylimalli Syanaatit ovat yhdisteitä, jotka sisältävät syanaatti-ionin (OCN–). Ionin varaus on –1 ja se sisältää happi-, hiili- ja typpiatomit. Tavallisimmat syanaatit ovat natriumsyanaatti (NaOCN) ja kaliumsyanaatti (KOCN), joita käytetään teräksen ja muovien valmistuksessa. == Aiheesta muualla == * IUPAC Gold Book: Cyanates == Katso myös == * isosyanaatti * tiosyanaatti *
Admiral Senjavin (1894)

Admiral Senjavin oli vuonna 1896 valmistunut Venäjän keisarikunnan laivaston Admiral Ušakov -luokan rannikkopanssarilaiva. Keisarillisen Japanin laivasto valtasi aluksen Tsushiman meritaistelussa 28. toukokuuta 1905 liittäen sen laivastoonsa nimellä Mishima. Alus upposi maalilaivana syyskuussa 1936. == Valmistus == Alus tilattiin Itämeren telakalta Pietarista, missä köli laskettiin 2. elokuuta 1892. Alus laskettiin vesille 22. elokuuta 1894 ja valmistui vuonna 1896.Gardiner 2002, s. 181. == Palvelus == Alus liitettiin palvelukseen otettaessa Itämeren laivastoon, mistä se siirrettiin muodostettavaan Tyynenmeren laivaston 3. laivueeseen, joka lähetettiin Port Arthuriin Venäjän–Japanin sodassa. Laivasto-osasto kohtasi Korean ja Japanin välisessä Tsushimansalmessa keisarillisen Japanin laivaston. Seuranneessa taistelussa Admiral Senjavin vallattiin 28. toukokuuta 1905. === Mishima === Alus liitettiin keisarillisen Japanin laivastoon toisen luokan rannikkopanssarilaivana nimellä Mishima. Ensimmäisessä maailmansodassa alus kuului Japanin 2. laivastoon, jonka mukana se osallistui Qingdaon taisteluun. Sodan jälkeen alus osallistui Siperian maihinnousuun ollen muun muassa jäänmurtajana pitäen meritien Vladivostokin ja Japanin välillä avoinna. Alus luokiteltiin 1. huhtikuuta 1921 sukellusveneiden emälaivaksi, missä tehtävässä se oli palveluksesta poistoonsa saakka 10. lokakuuta 1935. Alus upposi maalilaivana syyskuussa 1936 Kushiman rannikolla. == Lähteet == * === Viitteet === Luokka:Admiral Ušakov -luokan rannikkopanssarilaivat Luokka:Venäläiset Venäjän–Japanin sodan taistelulaivat
Carl Axel Nordman

Carl Axel Nordman (28. tammikuuta 1892 Helsinki – 27. helmikuuta 1972 HelsinkiUppslagsverket Finland) oli suomalainen arkeologi. Hän oli Helsingin yliopiston dosentti 1921–1936, Kansallismuseon historiallisen osaston johtaja 1931–1936, valtionarkeologi 1936–1959. Hän oli Svenska Litteratursällskapet i Finland -seuran puheenjohtaja 1947–1953 ja Suomen Museoliiton puheenjohtaja 1940–1960.Otavan Iso tietosanakirja, Otava 1968, osa 6, palsta 463 ==Julkaisuja== *Studier över gånggriftkulturen i Danmark, 1918 *Anglosaxon Coins Found in Finland, 1921 *Karelska järnåldersstudier, 1924 *The Megalite Culture of Northern Europe, 1935 *Suomen keskiaikaista kuvanveistoa, 1951 ==Kirjallisuutta== * ==Lähteet== Luokka:Suomalaiset arkeologit Luokka:Suomenruotsalaiset arkeologit Luokka:Vuonna 1892 syntyneet Luokka:Vuonna 1972 kuolleet Luokka:Museoviraston johtajat
Kalaksue

Kalaksue on kylä Iitissä Koskenniskan eteläpuolella. Se rajoittuu lännessä Kymijokeen ja siihen liittyviin järviin. Itäpuolella on Jaalan (nykyisin Kouvolan) Kimolan kylä. Kylän syntynä voidaan pitää isovihan jälkeistä aikaa, jolloin Vuolenkosken talolliset alkoivat laajentaa viljelyksiään. Mustilan, Heiskalan ja Pappilan talot ulottivat maitaan Kymijoen itäpuolelle. Mustilan sivutila Kyöri oli Koukkuojan tuntumaan syntyneen tytärkylän suurin talo. Myöhemmin Kyöri jakautui Kyöriin, Metsäpeltoon (Suvikumpu), Syrjälään ja Honkkilaan. Vuosien myötä taloista lohkottiin uusia tiloja ja paikalliset rakennuttivat kesämökkejään lähivesistöjen rannoille. Kalaksuen kylä rajoittuu etelässä kolmen järven muodostamaan ketjuun. Kettujärvi, Keskimmäinen ja Ylimmäinen erottavat Kalaksuen Mankalan kylästä. ==Kirjallisuutta== *Metsäpelto, Eila ym. (toim.): Pois maalimast' Kalaksuveh : Kalaksuen kyläkirja. Iitin kotiseutuyhdistys, 2005. ISBN 952-91-8586-3. Luokka:Iitin kylät
Desulfovibrionales

Desulfovibrionales on proteobakteereihin kuuluva lahko, johon kuuluu neljä bakteeriheimoa. Kuten kaikki proteobakteerit, myös tämän lahkon bakteerit ovat gramnegatiivisia. Suurin osa lahkoon kuuluvista bakteereista on sulfaattia pelkistäviä bakteereita, lukuun ottamatta Lawsonia- ja Bilophila- sukuja.Garrity, George M.; Brenner, Don J.; Krieg, Noel R.; Staley, James T. (eds.) (2005). Bergey's Manual of Systematic Bacteriology, Volume Two: The Proteobacteria, Part C: The Alpha-, Beta-, Delta-, and Epsilonproteobacteria. New York, New York: Springer. ISBN 978-0-387-24145-6. Kaikki tähän lahkoon kuuluvat bakteerit ovat ehdottoman hapettomasti eläviä eli anaerobeja. Suurin osa lajeista on mesofiilisiä eli kohtuullisessa lämpötilassa eläviä. Lahkoon kuuluu myös joitakin lajeja, jotka pystyvät elämään myös melko kuumissa olosuhteissa. == Lähteet == == Aiheesta muualla == *National Center for Biotechnology Information (NCBI): Desulfovibrionales, taxonomy *UniProt, Taxonomy: Desulfovibrionales Luokka:Gramnegatiiviset bakteerit Luokka:Proteobacteria
Viksberg

Viksberg voi tarkoittaa seuraavia asioita: * Viksberg (virallisesti Haudankorva), Forssan kaupunginosa * Viksberg, kylä Paimiossa * Viksberg, taajama Södertäljen kunnassa Ruotsissa ==Katso myös== * Viksbergin kartano, kolmen kartanon nimi Suomessa ja yhden Ruotsissa